আল-ফিদইয়ানি

**সাঈদ ইবনে খালিদ ইবন মুহাম্মদ ইবন আবদুল্লাহ ইবন আমর ইবনে উসমান ইবনে আফফান আল-উসমানি** (, ) ছিলেম উমাইয়া পরিবারের একজন সদস্য, যিনি ৮১৩ খ্রিস্টাব্দে চতুর্থ মুসলিম গৃহযুদ্ধের সময় আব্বাসীয় খিলাফতের বিরুদ্ধে হাওরান ও বালকা অঞ্চলে একটি ব্যর্থ বিদ্রোহের নেতৃত্ব দেন। এই বিদ্রোহের উদ্দেশ্য ছিল নিজেকে খলিফা হিসেবে প্রতিষ্ঠিত করা। তাঁর এই বিদ্রোহের আগে বনু উমাইয়ার আবু উমাইসির ও মাসলামা ইবনে ইয়াকুব নিজেদের খলিফা দাবি করে দামেস্কে একটি ব্যর্থ বিদ্রোহের নেতৃত্ব দেয়। এই বিদ্রোহগুলো আব্বাসীয় শাসনের বিরুদ্ধে উমাইয়াদের হারানো ক্ষমতা পুনরুদ্ধারের প্রচেষ্টার অংশ ছিল। বাস্তবে, আল-ফিদইয়ানির এই বিদ্রোহ সিরিয়ায় উমাইয়া খিলাফত পুনরুজ্জীবিত করার সর্বশেষ উল্লেখযোগ্য প্রচেষ্টা ছিল। তাঁর আন্দোলন ব্যর্থ হওয়ার মধ্য দিয়ে সিরিয়ায় উমাইয়া পুনরুত্থানের সম্ভাবনা কার্যত শেষ হয়ে যায় এবং আব্বাসীয় শাসনের কর্তৃত্ব আরও দৃঢ়ভাবে প্রতিষ্ঠিত হয়। 

## পটভূমি

সা'ঈদ ইবনে খালিদ ছিলেন খলিফা উসমানের (শা. ৬৪৪–৬৫৬) বংশধর। আল-ফিদইয়ানের প্রতিষ্ঠানের কারণে তাঁর উপাধি 'আল-ফিদইয়ানি' হয়, যা হৌরানের আধুনিক শহর মাফরাকের মধ্যে অবস্থিত একটি উমাইয়া অভিজাত আবাসস্থল ছিল।  তাঁর পূর্বসূরী সাঈদ ইবনে খালিদ ইবন আমর ইবনে উসমান উমাইয়া খলিফা হিশাম ও দ্বিতীয় ওয়ালিদের শাসনকালে আল-ফিদইয়ানে সম্পত্তির মালিক ছিলেন এবং এই সম্পত্তিটি আল-ফিদইয়ানির সময় পর্যন্ত তাঁর পরিবারের দখলে ছিল। যদিও তার পরিবার খলিফা উসমানের বংশধর হিসেবে উমাইয়া গোত্রের অন্তর্ভুক্ত ছিল, তবে উসমানের বংশধরদের এই পরিবারের দুটি শাখা থেকে পৃথক ছিল; তারা হলো সুফিয়ানি, যারা ৬৬১–৬৮৪ সাল পর্যন্ত শাসন করে ও মারওয়ানি, যারা ৬৮৪–৭৫০ সাল পর্যন্ত শাসন করে।  

## বিদ্রোহ

চতুর্থ ফিতনার সময় সিরিয়ার বিভিন্ন স্থানে আব্বাসীয়দের ক্ষমতা ভেঙে পড়ে। দামেস্কে বনু উমাইয়ার সুফিয়ান বংশের বিশিষ্ট ব্যক্তি আবু উমাইসির আল-সুফিয়ানি ৮১১ খ্রিস্টাব্দে ক্ষমতা গ্রহণ করেন। সেখানে তিনি প্রধানভাবে বানু কালব/ইয়েমেনি উপজাতিদের সমর্থন লাভ করেন। তার শাসন হিমম ও সিদনের মতো সিরিয়ার অন্যান্য অঞ্চলেও স্বীকৃত ছিল।

৮১৩ খ্রিস্টাব্দে আবু উমাইসিরকে ইয়েমেনি প্রতিদ্বন্দ্বী কায়স উপজাতির লোকেরা ক্ষমতাচ্যুত করে। এই কাজে তারা মারওয়ানি বংশের মাসলমা ইবন ইয়াকুবকে ব্যবহার করে। তখন মাসলমা নিজেও খলিফা হওয়ার দাবি জানান, কিন্তু শীঘ্রই তিনি ক্ষমতা হারান। পরে মাসলমা ও আবু উমাইসির উভয় গাউতা অঞ্চলে পালিয়ে যান এবং কিছু সময় ইবনে বাইহাসের বিরুদ্ধে অবস্থান নেন। এর কিছুদিন পর তাদের প্রাকৃতিক মৃত্যু ঘটে। ৮১৩ সালের মধ্যে আব্বাসীয় বংশের আল-মামুন তার ভাই খলিফা আল-আমিনকে উৎখাত করে বাগদাদে আব্বাসীয় খিলাফতের নিয়ন্ত্রণ গ্রহণ করেন।

এদিকে তখন দামেস্কে উমাইয়াদের বিদ্রোহ প্রায় থেমে যায়। কিন্তু হঠাৎ (সম্ভবত) ৮১৩ সালের দিকে আল-ফিদইয়ানি নিজেকে খলিফা হিসেবে ঘোষণা করেন। তিনি ইয়েমেনি গোত্রের সাথে জোটবদ্ধ হন এবং প্রথমে নিজের পার্শ্ববর্তী কায়স গোষ্ঠীর বিরুদ্ধে অভিযান চালান, বিশেষ করে বানু সা‘দ গোত্রের সদস্যদের হত্যা করেন। তখন ইবনে বাইহাস তার ভাই ইয়াহিয়া বিন সালিহকে আল-ফিদইয়ানির বিরুদ্ধে প্রেরণ করেন। ইয়াহিয়া তাকে ঘেরাও করে আল-ফিদইয়ান থেকে বের করে দেন এবং তাঁর আবাসস্থল ধ্বংস করে দেন। এরপর তিনি বালকা অঞ্চলের আম্মানের নিকটস্থ জিজা দুর্গও ধ্বংস করেন।

এরপর আল-ফিদইয়ানি নিজের সদর দফতর মাসুহে স্থাপন করেন, যা আম্মানের কাছাকাছি অবস্থিত ছিল। অন্যদিকে উমাইয়া বংশধর ইয়াহিয়া ইবনুল হাকাম আম্মানের নিয়ন্ত্রণ দখল করেন। তারা ইয়েমেনি গোত্রীয় সেনাদের সহযোগিতা পান এবং জর্ডান উপত্যকার বিভিন্ন গোষ্ঠীও তাদের সঙ্গে যোগ দেয়। এরপর দামেস্ক থেকে আবু উমাইসিরের সমর্থক ও উমাইয়া বংশের বাকি সদস্যরাও যুক্ত হন। এভাবে সেই বাহিনীতে প্রায় ২০,০০০ সেনা এসে জড়ো হয়।

এপরর ইয়াহিয়া ইবনে সালিহ উমাইয়াদের বিরুদ্ধে অভিযান শুরু করে এবং তিনি তাদের কঠোরভাবে পরাজিত করেন। ফলে আল-ফিদইয়ানি আবারে পালাতে বাধ্য হন। এবার তিনি হিসবান দুর্গে আস্তানা গড়ে তোলেন স্থানে। এরপর তার সমর্থকরা ছত্রভঙ্গ হয়ে যায় এবং তারও আর কোনো খোঁজ পাওয়া যায়নি।

ঐতিহাসিক উইলফ্রেড ম্যাডেলুং বলেন, আল-ফিদইয়ানির ব্যর্থ বিদ্রোহ সিরিয়ায় উমাইয়া খিলাফত পুনঃস্থাপনের শেষ প্রচেষ্টা ছিল। ইতিহাসবিদ পল এম. কাব উল্লেখ করেন, ৯০৬ খ্রিস্টাব্দে আরো একটি বিদ্রোহ ঘটে, যেখানে একজন উল্লেখযোগ্য ব্যক্তি নিজেকে সুফিয়ানি বংশীয় দাবি করেন; তবে সেটিও দ্রুত দমন করা হয়।





## তথ্যসূত্র


## গ্রন্থপঞ্জি

* 
* 
* 
* 
* 

বিষয়শ্রেণী:আব্বাসীয় খিলাফতের বিরুদ্ধে বিদ্রোহ